Nezavidan položaj Afroamerikanaca
U novom izveštaju navodi se da Afroamerikanci još uvek zaostaju iza belaca u zapošljavanju i pristupu adekvatnoj zdravstvenoj zaštiti
Dok Američka ekonomija nastoji da se izvuče iz duge recesije, neki analitičari navode da se taj oporavak ne oseća u afroameričkoj zajednici. Zato Nacionalna urbana liga, organizacija za zaštitu prava Afroamerikanaca, navodi da „objavljuje rat“ nezaposlenosti planom za otvaranje novih radnih mesta: Mark Morial je predsednik Nacionalne urbane lige. Na jednom skupu u Vašingtonu njegova organizacija predstavila je godišnji izveštaj o Stanju crnaca u Americi. U tom dokumentu prikazana je sumorna slika urbanih i manjinskih zajednica suočenih sa ekonomskom neizvesnošću. Istom studijom meri se relativan status crnaca i belaca u pet osnovnih oblasti—ekonomiji, obrazovanju, zdravlju, socijalnoj pravdi i učešću u gradjanskim aktivnostima. Valeri Rolston Vilson radila je na tom izveštaju. „ Stopa nezaposlenosti za belce u Americi je u padu. Najnoviji podaci Sekretarijata za rad ukazuju da ona sada iznosi 7,9 posto. Medjutim, u istom izveštaju navodi se da je stopa nezaposlenosti medju crncima u martu iznosila 15,5 posto. Stopa nezaposlenosti crnaca tinejdžera se kreće čak do 50 odsto—više od dvostruko u odnosu na nacionalni prosek. Morial apeluje na predsednika Obamu i zakonodavce da finansiraju programe za osnivanje radnih mesta u preko 400 zajednica. „ Urbana liga navodi da je još jedan važan faktor u ekonomskom jazu izmedju crnaca i belaca u Americi pomanjkanje univerzitetskih diploma medju mnogim crncima. U istom izveštaju se navodi da je stopa upisa na univerzitete medju Afroamerikancima koji su završili srednju školu i dalje u padu i da je manje verovatno da će se upisati crnci nego belci. Četmena Janga, studenta na Univerzitetu Hauard u Vašingtonu, već čeka posao u jednoj banci nakon što bude diplomirao. On kaže da će bez dobrog obrazovanja Afroamerikancima biti teško da nadju dobar posao. U izveštaju Nacionalne urbane lige iznosi se nekoliko preporuka Kongresu, uključujući obezbedjenje finansiranja za letnje programe zapošljavanja za studente i osnivanje 100 škola za obuku za radna mesta u urbanim sredinama - kako bi se mladi Afroamerikanci pripremili za karijere u oblastima poput tehnologije i zdravstva.